Sé̤ṳ-dù

Sé̤ṳ-dù (使徒) sê siŏh ciáh Gĭ-dók-gáu miàng-sṳ̀, cī ôi siŏh ciáh dĕk-sṳ̀ sé̤ṳ-mêng ké̤ṳk puái chók gì muòng-dù. Găk Mā-tái, Mā-kō̤, Lô-gă cī 3 buô Hók-ĭng-cṳ̆ diē-sié, Ià-sŭ Gĭ-dók nêng-dêng 12 ciáh muòng-dù, cī 12 ciáh muòng-dù sê có̤i cā ké̤ṳk hô̤ có̤ sé̤ṳ-dù gì nè̤ng.

Sĕk-nê Sé̤ṳ-dù
Gŏng-gé̤ṳ Mā-tái Hók Ĭng 10:2-4, Sĕk-nê Sé̤ṳ-dù sê:
chĭng Bī-dáik gì Să̤-muòng (稱彼得其西門)
Ăng-dáik-liĕk (安得烈)
Să̤-bī-tái gì giāng Ngā-gáuk (西比太其仔雅各)
Iók-hâng (約翰)
Pĭ-lĭk (腓力)
Bă-dŏ̤-lò̤-mā̤ (巴多羅買)
Dŏ̤-mā (多馬)
suói-lê Mā-tái (稅吏馬太)
Ā-lĕk-pĭ gì giāng Ngā-gáuk (亞勒腓其仔雅各)
Dăk-tái (達太)
chĭng Iô gì Să̤-muòng (稱銳其西門)
mâ̤ sṳ̆ Gă-liŏk nè̤ng Iù-dâi (賣師加畧𠆧猶大)

Gŏng-gé̤ṳ Sé̤ṳ-dù Hèng-diông 1:18-26, Ià-sŭ Gĭ-dók sĭng-tiĕng ī-hâiu, Mā-tì-ā (馬提亞) ké̤ṳk buō-sōng có̤ sé̤ṳ-dù.

分類:Gĭ-dók-gáu